Diari Oficial de la Generalitat Valenciana


Sumari del DOGV 5057, del 26-07-2005 (2005/8648)

RESOLUCIÓ de 18 de juliol de 2005, per la qual es publica el resultat de la convocatòria de concessió d'ajudes en matèria de medi ambient, efectuada per l'Ordre de 16 de desembre de 2004, de la Conselleria de Territori i Habitatge (DOGV núm. 4913, de 29 de desembre de 2004) destinades a la minimització en origen i valorització in situ de residus per a l'exercici 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8648


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 18 de juliol de 2005, per la qual es publica el resultat de la convocatòria de concessió d'ajudes en matèria de medi ambient, efectuada per l'Ordre de 16 de desembre de 2004, de la Conselleria de Territori i Habitatge (DOGV núm. 4913, de 29 de desembre de 2004) destinades a la minimització en origen i valorització in situ de residus per a l'exercici 2005. [2005/X8648]
  
L'Ordre de 16 de desembre de 2004, de la Conselleria de Territori i Habitatge, convoca per a l'exercici 2005, la concessió d'ajudes en matèria de qualitat ambiental, i estableix en el seu annex I les bases que han de regir les subvencions destinades a la minimització en origen i valorització in situ de residus generats en el mateix procés productiu, com també per a la minimització en origen d'emissions a l'atmosfera de compostos orgànics volàtils (COV), per les xicotetes i mitjanes empreses del sector industrial i serveis de la Comunitat Valenciana.
  
D'acord amb l'article únic de l'Ordre de 5 d'abril de 2005, de la Conselleria de Territori i Habitatge, per la qual es fa públic l'import global màxim per a l'exercici 2005 de les ajudes previstes en l'Ordre de 16 de desembre de 2004 (DOGV núm. 4984, de 13 d'abril de 2005), l'import màxim corresponent a les subvencions destinades a la minimització en origen de residus i valorització in situ de residus generats en el mateix procés productiu, com també a la reducció en origen de les emissions de COV, és de 891.332,62 euros.
  
D'acord amb la base 1 de l'annex I de l'ordre de convocatòria, podran ser beneficiaris d'aquestes subvencions les microempreses, xicotetes i mitjanes empreses (PIME), productores de residus industrials que desenvolupen, en un o diversos centres ubicats a la Comunitat Valenciana, una activitat industrial o de serveis, com també les microempreses, xicotetes i mitjanes empreses (PIME) amb emissions de compostos orgànics volàtils, es consideren microempreses, xicotetes i mitjanes empreses (PIME) aquelles unitats econòmiques amb personalitat física o jurídica que reunisquen els requisits establits per la Recomanació de la Comissió Europea 2003/361/CE, de 6 de maig de 2003 (DOCE núm. L 124/36, de 20 de maig de 2003), amb entrada en vigor l'1 de gener de 2005, segons es detalla en l'article 4 de l'esmentada ordre.
  
D'acord amb la base 2 de l'annex I, únicament seran objecte de subvenció les actuacions o inversions previstes en la base 4 en matèria de minimització en origen de residus i emissions de COV i valorització in situ de residus industrials generats en el mateix procés productiu per les microempreses, xicotetes i mitjanes empreses (PIME) indicades en la base 1 de l'annex I.
  
Conforme al que establix l'esmentada base 2, s'entendrà per minimització en origen el resultat d'aplicar un conjunt de mesures de prevenció destinades a evitar en origen les emissions de COV o la generació de residus, com també a aconseguir la seua reducció, o la de la quantitat de substàncies perilloses o contaminants presents en aquests, no es considera minimització en origen la modificació, l'ampliació o la construcció de depuradores d'aigües residuals, ni tan sols els equips i les instal·lacions per a condicionament dels fangs resultants.
  
S'entendrà per valorització in situ l'aprofitament dels recursos continguts en els residus en la mateixa activitat que els ha generat, mitjançant la recuperació, la regeneració, la reutilització i el reciclatge, sense posar en perill la salut humana i sense utilitzar mètodes que poden causar perjudicis al medi ambient, no es considera valorització in situ la cessió de residus de l'empresa sol·licitant a una altra per a la seua utilització com a matèria primera per aquesta última.
  
D'altra banda, en la base 3 de l'annex I s'inclouen les actuacions que no seran objecte de subvenció.
  
La base 4 de l'annex I estableix les actuacions per a les quals es podran concedir ajudes, les quals han d'estar realitzades a partir de la data de presentació de la sol·licitud i finalitzades abans del 31 d'octubre de 2005, s'inclou en les bases 5, 6, i 7, respectivament, la quantia màxima de les subvencions, els costos subvencionables i els costos i inversions no subvencionables.
  
La valoració de les sol·licituds presentades s'ha realitzat de la forma següent:
  
Respectant l'import màxim subvencionable de 200.000,00 euros per sol·licitant previst en la base 5.1, s'ha considerat la minimització d'emissions de COV a l'atmosfera, la quantitat de residus minimitzada o valoritzada, el tipus de residus, segons siguen perillosos, no perillosos o inerts, i la tecnologia aplicada en cada cas concret, amb la qual cosa les sol·licituds subvencionades ho han sigut en els següents percentatges, que en cap cas superen el 30% establit en la base 5:
  
Actuació subvencionable Percentatge
  
Minimització d'emissions de COV 23,15%
  
Minimització de residus perillosos 29,10% a 14,55%
  
Minimització de residus no perillosos 21,65% a 14,43%
  
Minimització de residus inerts 20,93%
  
Valorització de residus perillosos 27,00% a 13,50%
  
Valorització de residus no perillosos 26,55% a 13,28%
  
Valorització de residus inerts ??-
  
Aquests percentatges de subvenció s'han establit respecte a la part d'actuació considerada subvencionable per a cada un dels expedients.
  
Amb l'aplicació d'aquests intervals, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de consignació pressupostària disponible per a l'exercici 2005 en aquesta línia de subvencions, de conformitat amb el que establix la base 5.2.
  
A proposta de la comissió avaluadora, a l'efecte de complir el que disposa l'article 9 de l'ordre de convocatòria i per raó de les competències delegades pel conseller de Territori i Habitatge mitjançant una resolució de 13 d'agost de 2003 (DOGV núm. 4571, de 22 d'agost de 2003), resolc:
  
Primer. Publicar la llista de beneficiaris, la petició dels quals s'ajusta a les bases establides en l'annex I de l'Ordre de 16 de desembre de 2004, per a les actuacions i amb l'import que a continuació s'indica:
  
Segon. En cas que els beneficiaris hagen percebut o tinguen reconegudes d'altres administracions públiques o d'altres ens públics alguna altra subvenció pel mateix concepte, l'import total de les ajudes acumulades no podrà superar el límit màxim més elevat autoritzat per la Comissió Europea per a cada cas. Aquesta circumstància podrà donar lloc a la modificació de la present resolució de concessió.
  
La concessió de subvenció no eximeix el beneficiari del compliment de la legislació vigent en matèria mediambiental ni genera dret ni expectativa de dret quant a l'obtenció, si és el cas, de les autoritzacions administratives pertinents o quant al reconeixement de drets relatius a procediments diferents del de la present convocatòria de subvenció.
  
Tercer. Per al cobrament de la subvenció, els beneficiaris han de presentar amb data límit el 2 de novembre de 2005, la corresponent sol·licitud de cobrament segons model d'instància que s'adjunta en l'annex I de l'Ordre de 16 de desembre de 2004 (Mod. 27861), acompanyada de la documentació establida en la base 10 de tal annex.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant el conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.